[ad_1]
नई दिल्लीः- देश में लॉकडाउन लगने के 5 महीने बाद एक बार फिर दिल्ली मैट्रो चलने को तैयार है। दिल्ली मैट्रो रेल निगम की येलो लाइन पर मैट्रो रेल का संचालन सोमवार सुबह सात बजे से 11 बजे और शाम को भी 4 घंटे, शाम 4 बजे से रात 8 बजे तक होगा। इसका अर्थ है कि मैट्रो दो शिफ्ट में चलेगी और इस दौरान गाड़ियों को सैनिटाइज किया जाएगा तथा मैट्रो स्टेशन पर कोरोना से बचाव के लिए साफ सफाई और अन्य आवश्यक उपाय किए जाएंगे। दिल्ली मैट्रो रेल निगम की ट्रेनें चलाने के लिए मानक संचालन प्रकिया बुधवार को घोषित की गई थी, जिसमें कर्मचारियों तथा यात्रियों के लिए विस्तृत दिशा-निर्देश जारी किए गए हैं। दिशानिर्देशों के अनुसार मैट्रो स्टेशन के प्रवेश बिंदुओं पर यात्रियों की थर्मल स्क्रीनिंग करने के बाद ही उन्हें प्रवेश दिया जाएगा और कंटेनमेंट जोन के सभी स्टेशनों पर लोगों का प्रवेश तथा निकास वर्जित रहेगा। यात्रियों और स्टॉफ के लिए फेस मॉस्क अनिवार्य होगा। स्मार्ट फोन रखने वाले सभी यात्रियों को 'आरोग्य सेतु' एप डाउनलोड करने की सलाह दी गई है। सोमवार और मंगलवार को सिर्फ येलो लाइन पर मेट्रो सेवाएं उपलब्ध रहेंगी और 57 ट्रेनें 462 फेरे लगाएंगी। दिल्ली मैट्रो का परिचालन 22 मार्च से बंद हैं और अब 169 दिनों बाद मैट्रो के पहिए पटरी पर आने को तैयार हैं। इसके लिए डीएमआरसी ने पूरी तैयारियां कर ली है और धीरे-धीरे अन्य लाइनों पर भी मैट्रो का परिचालन हो जाएगा, 12 सितंबर से मैट्रो की सभी लाइनों पर परिचालन शुरू हो जाएगा।
[ad_2]
Source link